text: Ung mand amok: Uddeler slag, spark og tramper på folk
  23 september 2017 kl. 04.40
  Natten til lørdag bliver en 19-årig mand meget voldelig mod tre personer på et værtshus i Fredericia. Han slår, sparker og hopper på dem. Da politiet ankommer truer han også dem, og da han endelig er anholdt, forsøger hans far at befri ham.
  På værtshuset Old Irish Pub i Fredericia bliver både gæster og personale natten til lørdag udsat for vold med slag og spark, da en ung 19-årig mand går amok.
  Bjørn Bystrup, vagtchef, Sydøstjyllads Politi: "Den 19-årige kommer i klammeri med tre personer på værtshuset, som han både slår, sparker og hopper på."
  - Den 19-årige kommer i klammeri med tre personer på værtshuset, som han både slår, sparker og hopper på, fortæller vagtchef, Bjørn Bystrup, Sydøstjyllands Politi til TV SYD.
  Den unge mand forsvinder fra værtshuset, men politiet finder ham senere på natten i Fredericia by, og da de vil anholde ham, slår og sparker han også politiet, samt truer dem.
  Bjørn Bystrup, vagtchef, Sydøstjyllads Politi: "Da han endelig er anholdt, forsøger hans far så at befri ham, - men uden held."
  - Da han endelig er anholdt, forsøger hans far så at befri ham, - men uden held, siger Bjørn Bystrup.
  Ingen personer er kommet alvorligt til skade ved episoderne, og politiets jurister vurderer lige nu, om den 19-årige, som er en gammel kending af politiet, skal fremstilles for en dommer senere lørdag.
  